stanford-oval/wikipedia huggingface dataset:
กรีนแลนเทิร์นคอร์ป

| กรีนแลนเทิร์นคอร์ปส> ข้อมูลสิ่งพิมพ์ |
| --- | --- |
ผู้จัดพิมพ์: ดีซีคอมิกส์
ปรากฎตัวครั้งแรก: Showcase #22  (September 1959)
สร้างโดย: John Broome (writer) Gil Kane
ข้อมูลในเรื่อง
ฐานทัพ: Oa Mogo
บัญชีรายชื่อ
ดูที่: List of Green Lanterns
กรีนแลนเทิร์นคอร์ป (อังกฤษ: Green Lantern Corps) เป็นชื่อของกองกำลังผู้พิทักษ์จักรวาลที่ปรากฏในหนังสือคอมิกส์ จัดพิมพ์โดยสำนักพิมพ์ ดีซีคอมิกส์
สมาชิกขององค์กรนี้เรียกว่า กรีนแลนเทิร์น มีหน้าที่ต่อต้านภัยคุกคามต่างๆที่อาจเกิดขึ้นได้ในจักรวาลและตรวจการอยู่ในอาณาเขตบริเวณของตนที่ได้รับมอบหมายที่เรียกว่า Sector
โดยอยู่ภายใต้บังคับบัญชาของ เหล่าการ์เดียนออฟเดอะยูนิเวิร์ส ซึ่งเป็นผู้ก่อตั้งองค์กรกรีนแลนเทิร์นคอร์ปขึ้นมาเมื่อประมาณ 3 พันล้านปีก่อน
กรีนแลนเทิร์นคอร์ปแบ่งอาณาเขตดูแลออกเป็น 3,600 Sector โดยในแต่ละ Sector จะมีแลนเทิร์น 2 นาย(ยกเว้น Sector 2814 ที่มี 6 นาย)
กรีนแลนเทิร์นทุกนายจะถูกคัดเลือกจากพลังแห่งความมุ่งมั่นของพวกเขาและจะได้รับ พาวเวอร์ริง (Power Ring) แหวนที่มอบพลังให้แก่พวกเขาซึ่งสามารถควบคุมได้โดยพลังความมุ่งมั่นของผู้ใช้
ประวัติการตีพิมพ์

ในปี 1959 จูเลียส ชวาร์ตซ์ ได้นำตัวละครซูเปอร์ฮีโร่กรีนแลนเทิร์นในปี 1940 มาสร้างใหม่เป็นซูเปอร์ฮีโร่อิงนิยายวิทยาศาสตร์ที่ชื่อว่า ฮาล จอร์แดน ซึ่งไม่มีความเกี่ยวข้องกับตัวละครต้นฉบับ โดยเขียนให้กรีนแลนเทิร์นคนใหม่เป็นหนึ่งในสมาชิกของหน่วยตำรวจอวกาศที่เรียกตัวเองว่า กรีนแลนเทิร์น ซึ่งถูกกล่าวถึงครั้งแรกใน Showcase #22 (1959) ในตอนที่ อาบิน เซอร์ กรีนแลนเทิร์นที่กำลังจะตายนั้นส่งต่อแหวนพลังให้กับ ฮาล จอร์แดน
คำอธิบายสิ่งที่ถูกสมมุติขึ้น > เหล่าการ์เดียนออฟเดอะยูนิเวิร์ส

เผ่าพันธ์ที่ดำรงอยู่มานานกว่าพันล้านปี เป็นผู้ที่คอยดูแลความสงบเรียบร้อยของจักรวาล พวกเขาตั้งรกรากอยู่ที่ดาว Or เป็นผู้ก่อตั้งและเป็นผู้บังคับบัญชาของกรีนแลนเทิร์นคอร์ป
คำอธิบายสิ่งที่ถูกสมมุติขึ้น > เซนทรัลพาวเวอร์แบตเตอรรี่

เป็นแหล่งพลังงานของพลังแห่งความมุ่งมั่นและเป็นแหล่งส่งพลังงานที่ให้อำนาจแก่กรีนแลนเทิร์นคอร์ป ตั้งอยู่ที่ดาว Oa ฐานทัพของกรีนแลนเทิร์นคอร์ป
คำอธิบายสิ่งที่ถูกสมมุติขึ้น > พาวเวอร์ริง

แหวนของกรีนแลนเทิร์น เป็นเครื่องประดับที่มอบพลังและความสามารถอันเหลือเชื่อให้แก่ผู้ที่สวมใส่จนมักจะถูกเรียกว่า "อาวุธที่ทรงพลังมากที่สุดในจักรวาล" ควบคุมโดยใช้พลังความมุ่งมั่น สามารถใช้พลังงานที่อยู่ในแหวนสร้างสิ่งที่ผู้ใช้ "จินตนาการ" ขึ้นมาได้ตามพลังจินตนาการและความมุ่งมั่นของผู้ใช้ แต่จะไม่สามารถสร้างสิ่งที่มีคุณสมบัติพิเศษเหนือธรรมดาออกมาได้ เช่น สร้าง Superman ขึ้นมาก็จะได้แค่รูปร่าง ไม่มีพลังเหมือนตัวจริงแต่อย่างใด
นอกจากนั้นยังสามารถยิงลำแสงโจมตีออกมาได้ และยังสร้างสนามพลังล้อมรอบตัวผู้ใช้ทำให้สามารถบินได้, อยู่ในอวกาศได้, วาร์ปได้, และยังมีฟังค์ชั่นแปลภาษาที่แทบจะคลอบคลุมทุกภาษาในจักรวาลอีกด้วย
มีข้อจำกัดตรงที่ถ้าใช้พลังงานที่มีอยู่ในแหวนมากๆ พลังงานก็จะลดลงไป ถ้าพลังหมดก็จะกลายเป็นแค่แหวนธรรมดาเท่านั้น ต้องชาร์จไฟกับตะเกียงพลัง (แบตเตอร์รี่) ก่อนถึงจะใช้งานได้อีกครั้งและการชาร์จแต่ละครั้งจะอยู่ได้นานสุดเพียง 24 ชั่วโมง อย่างไรก็ดี กรีนแลนเทิร์นสามารถเรียกตะเกียงมาหาตัวเมื่อไหร่ก็ได้ จึงไม่มีปัญหาในส่วนนี้มากนัก
คำปฏิญาณตนของกรีนแลนเทิร์น

แหวนพลัง (Power Ring) ทุกวงจะต้องนำมาชาร์จพลังงานอยู่เสมอ ในขณะที่ชาร์จพลังแหวนของตนเอง เหล่ากรีนแลนเทิร์นจะท่องคำปฏิญาณเพื่อยืนยันการผูกมัดต่อกรีนแลนเทิร์นคอร์ปอีกครั้ง
โดยคำปฏิญาณตนของกรีนแลนเทิร์นที่เป็นทางการนั้นมีเนื้อหาดังนี้
In brightest day, in blackest night,
No evil shall escape my sight.
Let those who worship evil's might,
Beware my power, Green Lantern's light!!!
ในวันที่เจิดจ้า ในราตรีที่มืดมิด
ไม่มีความชั่วร้ายใดจะรอดพ้นสายตาข้า
ให้เหล่าผู้บูชาความชั่วร้าย
จงระวังพลังของข้า แสงแห่งกรีนแลนเทิร์น!!!
อ็อทโท ฟ็อน บิสมาร์ค

| อ็อทโท ฟ็อน บิสมาร์ค |
| --- | --- |
Otto von Bismarck
บิสมาร์คในปี 1881

นายกรัฐมนตรีจักรวรรดิเยอรมัน
ดำรงตำแหน่ง 21 มีนาคม 1871 – 20 มีนาคม 1890
กษัตริย์: จักรพรรดิวิลเฮ็ล์มที่ 1 จักรพรรดิฟรีดริชที่ 3 จักรพรรดิวิลเฮ็ล์มที่ 2
รอง: อ็อทโท ฟ็อน ชโตลแบร์ก-เวอร์นีเกอร์รอเดอ คาร์ล ไฮน์ริช ฟ็อน เบิร์ททีเคอร์
ก่อนหน้า: ตำแหน่งใหม่
ถัดไป: เลโอ ฟ็อน คาพรีวี
มุขมนตรีราชอาณาจักรปรัสเซีย
ดำรงตำแหน่ง 9 พฤศจิกายน1873 – 20 มีนาคม 1890
กษัตริย์: วิลเฮ็ล์มที่ 1 ฟรีดริชที่ 3 วิลเฮ็ล์มที่ 2
ก่อนหน้า: อัลเบร็ชท์ ฟ็อน โรน
ถัดไป: เลโอ ฟ็อน คาพรีวี
ดำรงตำแหน่ง 23 กันยายน 1862 – 1 มกราคม 1873
กษัตริย์: พระเจ้าวิลเฮ็ล์มที่ 1
ก่อนหน้า: โฮเอินโลเออ-อิงเงิลฟิงเงิน
ถัดไป: อัลเบร็ชท์ ฟ็อน โรน
นายกรัฐมนตรีสมาพันธรัฐเยอรมันเหนือ
ดำรงตำแหน่ง 1 กรกฎาคม 1867 – 21 มีนาคม 1871
ประธานาธิบดี: วิลเฮ็ล์มที่ 1
ก่อนหน้า: ตำแหน่งใหม่
ถัดไป: ล้มเลิกตำแหน่ง
รัฐมนตรีว่าการกระทรวงการต่างประเทศปรัสเซีย
ดำรงตำแหน่ง 23 พฤศจิกายน 1862 – 20 มีนาคม 1890
ก่อนหน้า: อัลเบรชท์ ฟ็อน แบร์นชตอฟฟ
ถัดไป: เลโอ ฟ็อน คาพรีวี
 
ข้อมูลส่วนบุคคล
เกิด: 1 เมษายน ค.ศ. 1815 เชินเฮาเซิน มณฑลซัคเซิน   ราชอาณาจักรปรัสเซีย (รัฐซัคเซิน-อันฮัลท์ในปัจจุบัน)
เสียชีวิต: 30 กรกฎาคม ค.ศ. 1898 (อายุ 83 ปี) ฟรีดริชซรู รัฐชเลสวิช-ฮ็อลชไตน์  เยอรมนี
ศาสนา: คริสต์นิกายลูเทอแรน
พรรคการเมือง: ไม่สังกัดพรรคการเมือง
คู่สมรส: โยฮันนา ฟ็อน พุทท์คาเมอร์ (ค.ศ. 1847–94; เสียชีวิต)
บุตร: มารี   แฮร์แบร์ท ฟ็อน บิสมาร์ค   วิลเฮ็ล์ม ฟ็อน บิสมาร์ค
ศิษย์เก่า: มหาวิทยาลัยเกิททิงเงิน   มหาวิทยาลัยฮุมโบลท์แห่งเบอร์ลิน   มหาวิทยาลัยไกร์ฟซวัลด์
วิชาชีพ: นักกฎหมาย
ลายมือชื่อ: 

อ็อทโท ฟ็อน บิสมาร์ค (เยอรมัน: Otto von Bismarck) หรือชื่อเกิด อ็อทโท เอดูอาร์ท เลโอพ็อลท์ ฟ็อน บิสมาร์ค-เชินเฮาเซิน (เยอรมัน: Otto Eduard Leopold von Bismarck-Schönhausen) เป็นรัฐบุรุษและนักการทูตแห่งราชอาณาจักรปรัสเซียและจักรวรรดิเยอรมัน บิสมาร์คเป็นผู้นำทางการเมืองที่ทรงอิทธิพลที่สุดในยุโรประหว่างทศวรรษ 1860 ถึง 1890 และดำรงตำแหน่งเป็นนายกรัฐมนตรีคนแรกแห่งจักรวรรดิเยอรมันระหว่าง 1871 ถึง 1890
ประวัติ

อ็อทโท ฟ็อน บิสมาร์ค เกิดในปี 1815 ในตระกูลขุนนางของหมู่บ้านโชนเฮาเซิน มณฑลซัคเซิน ทางตะวันตกของกรุงเบอร์ลิน ราชอาณาจักรปรัสเซีย บิดาของเขาคือคาร์ล วิลเฮ็ล์ม แฟร์ดีนันท์ ฟ็อน บิสมาร์ค (Karl Wilhelm Ferdinand von Bismarck) มียศเป็นยุงเคอร์และเป็นอดีตนายทหารบกปรัสเซีย มารดาของเขาคือวิลเฮ็ล์มีเนอ ลูอีเซอ เม็นค์เคิน (Wilhelmine Luise Mencken) บุตรีข้าราชการชั้นผู้ใหญ่ในกรุงเบอร์ลิน อ็อทโทมีพี่น้องจำนวนสองคน พี่ชายชื่อว่าแบร์นฮาร์ท (Bernhard) น้องสาวชื่อว่ามัลวีเนอ (Malwine)
ในปี 1816 ครอบครัวบิสมาร์คย้ายสำมะโนครัวไปพำนักอยู่ในเมืองคไนพ์โฮฟ มณฑลพ็อมเมิร์นตะวันออก ราชอาณาจักรปรัสเซีย (ปัจจุบันคือคอร์นาเซโว ประเทศโปแลนด์) ด้วยเหตุนี้ บิสมาร์คจึงเติบโตขึ้นมาในบ้านนอก แต่ก็ได้รับการศึกษาอย่างดีพร้อม บิสมาร์คสามารถพูดฝรั่งเศสและอังกฤษเกือบเหมือนเจ้าของภาษา สามารถพูดภาษาอิตาลีได้บ้าง นอกจากนี้เขายังเป็นไม่กี่คนในกระทรวงการต่างประเทศที่สามารถเข้าใจภาษารัสเซีย
บิสมาร์คศึกษานิติศาสตร์ที่มหาวิทยาลัยเกิททิงเงินระหว่างปี 1832–1833 แล้วจึงศึกษาต่อที่มหาวิทยาลัยเบอร์ลินระหว่างปี 1833–1835 นอกจากนี้ ในปี 1838 เขายังเข้าศึกษาเกษตรศาสตร์ที่มหาวิทยาลัยไกรฟ์วัลท์ ระหว่างทำหน้าที่เป็นทหารกองหนุนประจำเมืองดังกล่าวอีกด้วย
บุคลิก

บิสมาร์คผู้เป็นขุนนางระดับ ยุงเคอร์ (ท่านชายน้อย) มีบุคลิกเด่นคือหัวรั้น ปากกล้า และบางครั้งเอาแต่ใจ แต่ในขณะเดียวกันก็สุภาพ มีเสน่ห์ และมีไหวพริบด้วยเช่นกัน ในบางโอกาสเขาก็เป็นคนที่มีอารมณ์รุนแรง บิสมาร์ครักษาอำนาจของเขาด้วยการเล่นละครแสดงบทบาทอ่อนไหวพร้อมขู่ว่าจะลาออกจากตำแหน่งอยู่ซ้ำ ๆ ซึ่งมักจะทำให้จักรพรรดิวิลเฮ็ล์มที่ 1 ทรงเกรงกลัว นอกจากนี้บิสมาร์คไม่เพียงแต่มีวิสัยทัศน์เกี่ยวกับกิจการภายในและต่างประเทศอันยาวไกลเท่านั้น แต่ยังมีทักษะที่สามารถเล่นกลทางการเมืองเพื่อแทรกแซงสถานการณ์อันซับซ้อนที่กำลังดำเนินไปในระยะสั้นได้ด้วย จนกลายเป็นผู้นำที่ถูกนักประวัติศาสตร์ขนานนามว่าเป็น "ฝ่ายอนุรักษนิยมสายปฏิวัติ" (revolutionary conservatism) สำหรับนักชาตินิยมเยอรมัน บิสมาร์คคือวีรบุรุษของพวกเขา มีการจัดสร้างอนุสาวรีย์ของบิสมาร์คหลายแห่งเพื่อเชิดชูเกียรติผู้ก่อตั้ง ไรซ์ ยุคใหม่ นักประวัติศาสตร์หลายคนเองก็ชื่นชมเขาในฐานะผู้มีวิสัยทัศน์กว้างไกลซึ่งมีส่วนสำคัญในการรวมชาติเยอรมันเป็นหนึ่งเดียวและช่วยให้ยุโรปดำรงสันติภาพเอาไว้ได้ผ่านการทูตอันชาญฉลาด
เกียรติยศ > บรรดาศักดิ์

15 กันยายน 1865: กราฟแห่งบิสมาร์ค-เชินเฮาเซิน（Graf von Bismarck-Schönhausen）
21 มีนาคม 1871: เจ้าฟ้าแห่งบิสมาร์ค（Fürst von Bismarck）
20 มีนาคม 1890: ดยุกแห่งเลาเอินบวร์ค（Herzog zu Lauenburg)
มีการสถาปนายศ กราฟแห่งบิสมาร์ค-เชินเฮาเซิน และมอบให้แก่บิสมาร์คในปี 1865  ต่อมาเขาได้เลื่อนยศเป็น เจ้าฟ้าแห่งบิสมาร์ค ในปี 1871 ซึ่งเป็นการยกสถานะจากขุนนางขึ้นเป็นเจ้า
บิสมาร์คมองว่าตนเองทำคุณงามความดีมากมายเหลือเกินต่อจักรวรรดิ ยศถาที่ได้เขารับยังไม่สมกับคุณงามความดีดังกล่าว เขาจึงทูลขอตำแหน่งดยุกผู้ครองซัคเซิน-เลาเอินบวร์ค อันเป็นยศขุนนางสืบตระกูล อย่างไรก็ตาม จักรพรรดิวิลเฮ็ล์มไม่เห็นด้วยกับความคิดดังกล่าว ทรงมองว่าพระองค์ตอบแทนบิสมาร์คมากพอแล้ว และมองบิสมาร์คพยายามรื้อฟื้นระบอบแว่นแคว้นในแผ่นดินปรัสเซีย ยามที่บิสมาร์คถูกบังคับให้ลาออกจากตำแหน่งนายกรัฐมนตรีจักรวรรดิในปี 1890 เขาได้รับพระราชทานยศ ดยุกแห่งเลาเอินบวร์ค อันเป็นยศประดับเกียรติเท่านั้น ไม่มีอำนาจปกครองดินแดน
เกียรติยศ > ยศทหาร

12 สิงหาคม 1841: ร้อยตรี（Sekondleutnant）
18 พฤศจิกายน 1854: ร้อยโท（Premierleutnant）
28 ตุลาคม 1859: ร้อยเอกกิตติมศักดิ์（Charakter als Rittmeister）
18 ตุลาคม 1861: พันตรีกิตติมศักดิ์（Charakter als Major）
10 กันยายน 1866: พลตรี（Generalmajor）
18 มกราคม 1871: พลโท（Generalleutnant）
22 มีนาคม 1876: พลเอกทหารม้า（General der Kavallerie）
20 มีนาคม 1890: พลเอกอาวุโสทหารม้าในอัตราจอมพล（Generalobersten der Kavallerie mit dem Range eines Generalfeldmarschalls）
บิสมาร์คขณะมีอายุ 21 ปี
บิสมาร์ค, โรน และม็อลท์เคอ สามผู้นำของปรัสเซียในทศวรรษที่ 1860
ตราอาร์มเจ้าฟ้าแห่งบิสมาร์ค
ฮันส์-วาเล็นทีน ฮูเบอ

| ฮันส์-วาเล็นทีน ฮูเบอ |
| --- | --- |
พลเอกอาวุโส ฮันส์-วาเล็นทีน ฮูเบอ
เกิด: 29 ตุลาคม ค.ศ. 1890(1890-10-29) เนาม์บวร์ค จักรวรรดิเยอรมัน
เสียชีวิต: 21 เมษายน ค.ศ. 1944(1944-04-21) (53 ปี) ซาลซ์บูร์ก นาซีเยอรมนี
รับใช้:  เยอรมนี   เยอรมนี   ไรช์เยอรมัน
แผนก/สังกัด: กองทัพบก
ประจำการ: 1909–1944
ชั้นยศ:  พลเอกอาวุโส
การยุทธ์: สงครามโลกครั้งที่หนึ่ง  สงครามโลกครั้งที่สอง ยุทธการที่ฝรั่งเศส  การบุกครองยูโกสลาเวีย  ปฏิบัติการบาร์บาร็อสซา  ยุทธการที่สตาลินกราด  การทัพอิตาลี 
บำเหน็จ: กางเขนอัศวินแห่งกางเขนเหล็กประดับใบโอ๊กและดาบประดับเพชร
พลเอกอาวุโส ฮันส์-วาเล็นทีน ฮูเบอ (เยอรมัน: Hans-Valentin Hube) เป็นนายทหารบกเยอรมันและเป็นนายพลในช่วงสงครามโลกครั้งที่สอง เป็นผู้บัญชาการยานเกราะในการรุกรานโปแลนด์ ฝรั่งเศส และสหภาพโซเวียต เขาเสียชีวิตจากเหตุเครื่องบินตกในวันที่ 21 เมษายน ค.ศ. 1944 ระหว่างเดินทางไปรับมอบกางเขนอัศวินแห่งกางเขนเหล็กประดับใบโอ๊กและดาบประดับเพชรจากอดอล์ฟ ฮิตเลอร์
| ด ค กพลเอกอาวุโสและพลเรือเอกอาวุโสแห่งนาซีเยอรมนี |
| --- | --- |
พลเอกอาวุโส (กองทัพบก):  วิลเฮ็ล์ม อาดัม  ฮันส์-เยือร์เกิน ฟ็อน อาร์นิม  ลูทวิช เบ็ค  โยฮันเนิส บลัสโควิทซ์  เอดูอาร์ท ดีเทิล  ฟรีดริช ด็อลมัน  นิคโคเลาส์ ฟ็อน ฟัลเคินฮอสท์  โยฮันเนิส ฟรีสเนอร์  แวร์เนอร์ ฟ็อน ฟริทช์  ฟรีดริช ฟร็อม  ไฮนทซ์ กูเดรีอัน  ควร์ท ฮาเซอ  ฟรันทซ์ ฮัลเดอร์  Kurt von Hammerstein-Equord  โยเซ็ฟ ฮาร์เพอ  ก็อทฮาร์ท ไฮน์รีตซี  วัลเทอร์ ไฮทซ์  คาร์ล ฮิลเพิร์ท  เอริช เฮิพเนอร์  คาร์ล-อาด็อล์ฟ ฮ็อลลิท  แฮร์มัน โฮท  ฮันส์-วาเล็นทีน ฮูเบอ  แอร์วีน เยเน็คเคอ  อัลเฟรท โยเดิล  เกออร์ค ลินเดอมัน  เอเบอร์ฮาร์ท ฟ็อน มัคเคินเซิน  แอร์ฮาร์ท เราส์  เกออร์ค-ฮันส์ ไรน์ฮาร์ท  Lothar Rendulic  ริชชาร์ท รูอ็อฟ  ฮันส์ ฟ็อน ซัลมูท  รูด็อล์ฟ ชมิท  อ็อยเกน ริทเทอร์ ฟ็อน โชเบิร์ท  อาด็อล์ฟ ชเตราส์  คาร์ล ชเตร็คเคอร์  Heinrich von Vietinghoff  วัลเทอร์ ไวส์  ควร์ท ไซทซ์เลอร์ 
พลเอกอาวุโส (กองทัพอากาศ):  Otto Deßloch  อุลริช เกราเอิร์ท  ฮันส์ เย็ชช็อนเน็ค  อัลเฟรท เค็ลเลอร์  กึนเทอร์ คอร์เทิน  Bruno Loerzer  อเล็คซันเดอร์ เลอร์  กึนเทอร์ รือเดิล  ควร์ท ชตูเด็นท์  ฮันส์-เยือร์เกิน ชตุมพฟ์  แอ็นสท์ อูเด็ท  ฮูแบร์ท ไวเซอ 
พลเรือเอกอาวุโส:  ค็อนราท อัลเบร็ชท์  แฮร์มัน เบิม  ร็อล์ฟ คาลส์  ฮันส์-เกออร์ค ฟ็อน ฟรีเดอบวร์ค  Oskar Kummetz  วิลเฮ็ล์ม มาร์ชัล  อัลเฟรท ซาลเว็ชเทอร์  อ็อทโท ชนีวินท์  อ็อทโท ชุลท์เซอ  Walter Warzecha  Karl Witzell 
เอ็สเอ็ส-โอเบิร์ช-กรุพเพินฟือเรอร์:  ควร์ท ดาลือเกอ  เซ็พ ดีทริช  เพาล์ เฮาเซอร์  ฟรันทซ์ ซาเวอร์ ชวาทซ์ 
| ด ค กผู้ได้รับกางเขนอัศวินติดใบโอ๊กคาดดาบประดับเพชรแห่งกางเขนเหล็ก |
| --- | --- | --- |
| 1941 | แวร์เนอร์ เมิลเดิร์ส |  |
| 1942 |  อาด็อล์ฟ กัลลันท์  Gordon Gollob  ฮันส์-โยอาคิม มาร์เซย์  แฮร์มัน กราฟ  |  |
| 1943 |  แอร์วีน ร็อมเมิล  Wolfgang Lüth  Walter Nowotny  อาเดลแบร์ท ชูลทซ์  อิโซโรกุ ยามาโมโตะ  |  |
| 1944 |  ฮันส์-อุลริช รูเดิล (เคลือบทอง)  Hyacinth Graf von Strachwitz  เฮอร์เบิร์ อ็อตโต กิลส์  ฮันส์-วาเล็นทีน ฮูเบอ  อัลแบร์ท เค็สเซิลริง  เฮลมูท เลนท์  เซ็พ ดีทริช  วัลเทอร์ โมเดิล  เอริช ฮาร์ทมัน  แฮร์มันน์ บัลก์  Hermann-Bernhard Ramcke  Heinz-Wolfgang Schnaufer  อัลเบรคชท์ แบรนดี้  |  |
| 1945 |  แฟร์ดีนันท์ เชอร์เนอร์  ฮัสโซ ฟ็อน มันท็อยเฟิล  Theodor Tolsdorff  Karl Mauss  เดรทริค ฟอน ซอคเค็น  |  |
ตามลำดับเวลา
เกออร์ค ฟ็อน คึชเลอร์

| เกออร์ค ฟ็อน คึชเลอร์ |
| --- | --- |
คึชเลอร์ในปีค.ศ. 1943
เกิด: 30 พฤษภาคม ค.ศ. 1881(1881-05-30)
เสียชีวิต: 25 พฤษภาคม ค.ศ. 1968(1968-05-25) (86 ปี)
รับใช้:    เยอรมนี   เยอรมนี   ไรช์เยอรมัน 
ประจำการ: มกราคม ค.ศ. 1900 – 1944
ชั้นยศ: จอมพล
บังคับบัญชา:   กองทัพที่ 18  กองทัพกลุ่มเหนือ 
การยุทธ์: การล้อมเลนินกราด
บำเหน็จ: กางเขนเหล็กกางเขนอัศวินประดับด้วยใบโอ๊ก
ลายมือชื่อ: 
เกออร์ค ฟ็อน คึชเลอร์ (เยอรมัน: Georg von Küchler) เป็นจอมพลแห่งกองทัพบกเยอรมันของนาซีเยอรมนีในช่วงสงครามโลกครั้งที่สอง ผู้ได้รับเหรียญอิสริยาภรณ์กางเขนเหล็กกางเขนอัศวินประดับด้วยใบโอ๊ก
ภายหลังสงครามสิ้นสุดลง เขาได้ต่อสู้คดีในการพิจารณาคดีกองบัญชาการใหญ่ (High Command Trial) ซึ่งเป็นส่วนหนึ่งของการพิจารณาเนือร์นแบร์คครั้งหลัง  เมื่อวันที่ 27 ตุลาคม ค.ศ. 1948 เขาได้ถูกตัดสินโทษให้จำคุก 20 ปี สำหรับการก่ออาชญากรรมสงครามและต่อมนุษยชาติในสหภาพโซเวียต ต่อมาเขาได้รับการปล่อยตัวในปี ค.ศ. 1953
| ก่อนหน้า |  | เกออร์ค ฟ็อน คึชเลอร์ |  | ถัดไป |
| --- | --- | --- | --- | --- |
| จอมพล วิลเฮ็ล์ม ริทเทอร์ ฟ็อน เลพ |  | ผู้บัญชาการกลุ่มทัพเหนือ   (17 มกราคม ค.ศ. 1942 – 9 มกราคม ค.ศ. 1944) |  | จอมพล วัลเทอร์ โมเดิล |
เพาล์ ลูทวิช เอวัลท์ ฟ็อน ไคลสท์

| เพาล์ ลูทวิช เอวัลท์ ฟ็อน ไคลสท์ |
| --- | --- |
เกิด: 8 สิงหาคม ค.ศ. 1881(1881-08-08)
เสียชีวิต: 13 พฤศจิกายน ค.ศ. 1954(1954-11-13) (73 ปี) เรือนจำกลางวลาดีมีร์, สหภาพโซเวียต
รับใช้:  เยอรมนี (1900-1918)   เยอรมนี (1918-1933)   ไรช์เยอรมัน (1933-1944)
แผนก/สังกัด:    กองทัพบกจักรวรรดิเยอรมัน   ไรชส์แฮร์   กองทัพบกเยอรมัน 
ประจำการ: 1900–38; 1939–44
ชั้นยศ:  จอมพล
การยุทธ์:  สงครามโลกครั้งที่หนึ่ง  สงครามโลกครั้งที่สอง 
บำเหน็จ: กางเขนอัศวินติดใบโอ๊กคาดดาบ
ลายมือชื่อ: 
เพาล์ ลูทวิช เอวัลท์ ฟ็อน ไคลสท์ (เยอรมัน: Paul Ludwig Ewald von Kleist) เป็นจอมพลเยอรมันในช่วงสงครามโลกครั้งที่สอง เขาบัญชาการกองพลยานเกราะที่ 1 ระหว่างปฏิบัติการบาร์บารอสซาใน ค.ศ. 1941 และบัญชาการกลุ่มทัพ A (Heeresgruppe A) ในปฏิบัติการของแวร์มัคท์ ค.ศ. 1942
ใน ค.ศ. 1941 ขณะมียศเป็นพลเอกอาวุโส เขาได้บัญชาการหน่วยทหารซึ่งมีส่วนร่วมในการบุกครองยูโกสลาเวียและกรีซ และต่อมาได้เข้าร่วมปฏิบัติการบาร์บารอสซา ใน ค.ศ. 1942 เขาถูกส่งไปบัญชาการหน่วยทหารที่คอเคซัส และได้เลื่อนยศเป็นจอมพลใน ค.ศ. 1943 ก่อนที่จะปลดเกษียณใน ค.ศ. 1944 ขณะมีอายุ 63 ปี ต่อมาเขาถูกสหรัฐอเมริกาควบคุมตัวและส่งตัวในฐานะผู้ร้ายข้ามแดนในข้อหาอาชญากรรมสงครามให้แก่สหภาพโซเวียต และเสียชีวิตในเรือนจำขณะมีอายุ 73 ปี ถือเป็นนายทหารเยอรมันยศสูงสุดที่เสียชีวิตระหว่างการควบคุมตัวของสหภาพโซเวียต
การเลือกตั้งนายกองค์การบริหารส่วนจังหวัดประจวบคีรีขันธ์ พ.ศ. 2563

การเลือกตั้งนายกองค์บริหารส่วนจังหวัดและสมาชิกสภาองค์การบริหารส่วนจังหวัดประจวบคีรีขันธ์ พ.ศ. 2563 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง และการเลือกตั้งสมาชิกสภาองค์การบริหารส่วนจังหวัด 30 ที่นั่ง โดยแบ่งออกเป็นจำนวน 30 เขตเลือกตั้ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน
ภาพรวม > ผลการเลือกตั้งนายกองค์การบริหารส่วนจังหวัด (รวมทั้งจังหวัดประจวบคีรีขันธ์)

| สังกัด | สังกัด | ผู้สมัคร | คะแนนเสียง> จน. | คะแนนเสียง> % | คะแนนเสียง> +/– |
| --- | --- | --- | --- | --- | --- |
|  | กลุ่มประจวบโมเดล | สราวุธ ลิ้มอรุณรักษ์ | 148,934 | 65.07% |  |
|  | พรรคเพื่อไทย | วิชิต ปลั่งศรีสกุล | 79,958 | 34.93% |  |
| ผลรวม | ผลรวม | ผลรวม | 228,892 | 100.00% | – |
ผู้สมัครนายกองค์การบริหารส่วนจังหวัด

มีผู้สมัครรับเลือกตั้ง 2 คน ดังนี้
ผู้สมัครนายกองค์การบริหารส่วนจังหวัด > หมายเลข 1 : นายสราวุธ ลิ้มอรุณรักษ์

ประกอบธุรกิจส่วนตัว เป็นพี่ชายของนายทรงเกียรติ ลิ้มอรุณรักษ์ อดีตนายกองค์การบริหารส่วนจังหวัดประจวบคีรีขันธ์ 3 สมัย (พ.ศ. 2547 - 2563) ลงสมัครในนามกลุ่มประจวบโมเดล ได้รับการสนับสนุนจากพรรคประชาธิปัตย์ และมีสมาชิกพรรคภูมิใจไทยให้การสนับสนุนด้วย
ผู้สมัครนายกองค์การบริหารส่วนจังหวัด > หมายเลข 2 : นายวิชิต ปลั่งศรีสกุล

อดีตสมาชิกสภาผู้แทนราษฎรแบบบัญชีรายชื่อพรรคไทยรักไทย 2 สมัย (พ.ศ. 2544 - 2549) และอดีตผู้สมัครสมาชิกสภาผู้แทนราษฎรจังหวัดประจวบคีรีขันธ์ เขตเลือกตั้งที่ 1 ลงสมัครในนามพรรคเพื่อไทย
ผลการเลือกตั้งนายกองค์การบริหารส่วนจังหวัด

| ผลการเลือกตั้งนายกองค์การบริหารส่วนจังหวัดประจวบคีรีขันธ์> พรรค | ผลการเลือกตั้งนายกองค์การบริหารส่วนจังหวัดประจวบคีรีขันธ์> พรรค | ผลการเลือกตั้งนายกองค์การบริหารส่วนจังหวัดประจวบคีรีขันธ์> ผู้สมัคร | ผลการเลือกตั้งนายกองค์การบริหารส่วนจังหวัดประจวบคีรีขันธ์> คะแนนเสียง | ผลการเลือกตั้งนายกองค์การบริหารส่วนจังหวัดประจวบคีรีขันธ์> % | ผลการเลือกตั้งนายกองค์การบริหารส่วนจังหวัดประจวบคีรีขันธ์> ± |
| --- | --- | --- | --- | --- | --- |
|  | กลุ่มประจวบโมเดล | สราวุธ ลิ้มอรุณรักษ์ (1) | 148,934 | 65.07 | ' |
|  | เพื่อไทย   | วิชิต ปลั่งศรีสกุล (2) | 79,958 | 35.94 |  |
| ผลรวม | ผลรวม | ผลรวม | 228,892 | 100.00 | — |

| บัตรดี | บัตรดี | บัตรดี | 228,892 | 87.85 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 13,382 | 5.14 | – |
| บัตรเสีย | บัตรเสีย | บัตรเสีย | 18,257 | 7.01 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 260,532 | 62.61 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 416,124 | 100.00 | — |
| ด ค ก(พ> ศ. 2557 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2563 (→ พ.ศ. 2565) |
| --- | --- | --- |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
 องค์การบริหารส่วนจังหวัด นายก อบจ.  สภา อบจ.
ขุมทรัพย์สุดขอบฟ้า
เรื่องย่อ

ในปี 1936 ดร.อินเดียน่า โจนส์ (แฮร์ริสัน ฟอร์ด) ศาสตราจารย์ผู้เชี่ยวชาญด้านโบราณคดีที่ชอบตามล่าหาขุมทรัพย์ล้ำค่าต่างๆ จากทั่วโลก ครั้งนี้เขาต้องตามหาหีบแห่งพระคัมภีร์ของโมเสส ที่ว่ากันว่า ผู้ใดได้ครอบครอง ผู้นั้นจะสามารถเอาชนะได้ในทุกสงคราม และขณะนี้ ผู้นำทัพนาซีอย่าง ฮิตเลอร์ได้ส่งคนมาตามหาหีบแห่งพระคัมภีร์ ดร.โจนส์ต้องรีบค้นมันให้พบก่อนที่พวกนาซีจะเอามันไปได้
นักแสดง

| บทบาท | นักแสดง | พากย์ไทย > เสียงเอก | พากย์ไทย > CVD International | พากย์ไทย > โมโน 29 |
| --- | --- | --- | --- | --- |
| อินเดียน่า โจนส์ | แฮร์ริสัน ฟอร์ด | จักรกฤษณ์ หาญวิชัย | จักรกฤษณ์ หาญวิชัย | ปิยะ ชำนาญกิจ |
| มาเรียน ราเวนวูด | คาเรน อัลเลน | กรณิการ์ ประภัสภักดี | กรณิการ์ ประภัสภักดี | จรัสกร ทิพย์ศรี |
| ดร.เบลล็อก | พอล ฟรีแมน | ชูชาติ อินทร | บัญชา เหมะบุตร | คมสรร รัตนากรบดี |
| พันตรีอาร์โนลด์ | โรนัลด์ เลซีย์ | ชูชาติ อินทร | เกรียงศักดิ์ เหรียญทอง | คมสรร รัตนากรบดี |
| โซลล่า | จอห์น รีส-เดวี่ | อุดม สุนทรจามร | พีรศักดิ์ เกษร | ทัตพล วงษ์กระจ่าง |
| ดร.มาร์คัส โบรดี้ | Denholm Elliott | อุดม สุนทรจามร | พีรศักดิ์ เกษร | ทัตพล วงษ์กระจ่าง |
| Colonel Dietrich | Wolf Kahler | จักรกฤษณ์ หาญวิชัย | พีรศักดิ์ เกษร | จักริน ทองประสาท |
รางวัล

รางวัลออสการ์ สาขาเทคนิคพิเศษยอดเยี่ยม (ได้รับรางวัล)
รางวัลออสการ์ สาขาบันทึกเสียงยอดเยี่ยม (ได้รับรางวัล)
รางวัลออสการ์ สาขาลำดับภาพยอดเยี่ยม (ได้รับรางวัล)
รางวัลออสการ์ สาขาลำดับภาพยอดเยี่ยม (ได้รับรางวัล)
รางวัลออสการ์ สาขาภาพยนตร์ยอดเยี่ยม (เสนอชื่อเข้าชิง)
รางวัลออสการ์ สาขาผู้กำกับภาพยนตร์ยอดเยี่ยม (เสนอชื่อเข้าชิง)
รางวัลออสการ์ สาขาดนตรีประกอบภาพยนตร์ยอดเยี่ยม (เสนอชื่อเข้าชิง)
รางวัลออสการ์ สาขาถ่ายภาพยอดเยี่ยม (เสนอชื่อเข้าชิง)
ผู้กำกับภาพยนตร์ยอดเยี่ยม (เสนอชื่อเข้าชิงรางวัล)
แหล่งข้อมูลอื่น

เว็บไซต์ทางการ
Raiders of the Lost Ark ที่อินเทอร์เน็ตมูวีเดตาเบส
Raiders of the Lost Ark ที่ทีซีเอ็มมูวีเดตาเบส
Raiders of the Lost Ark ที่ออลมูวี
Raiders of the Lost Ark ที่เมทาคริติก
Raiders of the Lost Ark ที่รอตเทนโทเมโทส์
Raiders of the Lost Ark ที่บ็อกซ์ออฟฟิศโมโจ
Raiders of the Lost Ark (1981) ใน สยามโซน
ฮันส์-เยือร์เกิน ฟ็อน อาร์นิม

| ฮันส์-เยือร์เกิน ฟ็อน อาร์นิม |
| --- | --- |

เกิด: 4 เมษายน ค.ศ. 1889(1889-04-04) แอนส์ดอร์ฟ มณฑลไซลีเชีย จักรวรรดิเยอรมัน
เสียชีวิต: 1 กันยายน ค.ศ. 1962(1962-09-01) (73 ปี) บาทวิลดุงเงิน เยอรมนีตะวันตก
รับใช้:   เยอรมนี   เยอรมนี   ไรช์เยอรมัน 
แผนก/สังกัด: กองทัพบก
ประจำการ: ค.ศ. 1907–1943
ชั้นยศ:  พลเอกอาวุโส
การยุทธ์: สงครามโลกครั้งที่หนึ่ง  สงครามโลกครั้งที่สอง
บำเหน็จ: กางเขนอัศวินแห่งกางเขนเหล็ก
พลเอกอาวุโส ฮันส์-เยือร์เกิน ฟ็อน อาร์นิม (เยอรมัน: Hans-Jürgen von Arnim) เป็นนายทหารบกเยอรมัน เป็นผู้บัญชาการหน่วยยานเกราะของนาซีเยอรมนีในช่วงสงครามโลกครั้งที่สอง
ประวัติ

อาร์นิมเข้าร่วมกองทัพจักรวรรดิเยอรมันใน ค.ศ. 1907 และมีส่วนร่วมในสงครามโลกครั้งที่หนึ่ง ภายหลังสงคราม เขายังคงปฏิบัติหน้าที่ในไรชส์แวร์และแวร์มัคท์ ต่อมาในช่วงสงครามโลกครั้งที่สอง เขาได้บัญชากองพลทหารราบที่ 52 (52. Infanterie-Division) ในการบุกครองโปแลนด์และยุทธการที่ฝรั่งเศส และในเดือนตุลาคม ค.ศ. 1940 เขาได้รับตำแหน่งผู้บัญชาการกองพลยานเกราะที่ 17 (17. Panzer-Division)
พลโทอาร์นิมนำกองพลยานเกราะที่ 17 เข้าร่วมในปฏิบัติการบาร์บาร็อสซาเพื่อรุกรานสหภาพโซเวียต ต่อมาในวันที่ 1 ตุลาคม ค.ศ. 1941 พลเอกอาร์นิมได้เป็นผู้บัญชาการกองพลน้อยยานเกราะที่ 39 (XXXIX.Panzerkorps) และได้รับยศพลเอกอาวุโสในเดือนธันวาคม ค.ศ. 1942 ต่อมาในเดือนกุมภาพันธ์ ค.ศ. 1943 ได้รับแต่งตั้งเป็นผู้บัญชาการกองทัพยานเกราะที่ 5 (5. Panzerarmee) ในบัญชาของจอมพลแอร์วีน ร็อมเมิล บนทวีปแอฟริกาเหนือ
พลเอกอาวุโสอาร์นิมขึ้นรับตำแหน่งผู้บัญชาการกลุ่มทัพแอฟริกาต่อจากจอมพลร็อมเมิลในวันที่ 10 มีนาคม ค.ศ. 1943 เขายอมจำนนต่อกองทัพต่างแดนบริติชในวันที่ 12 พฤษภาคมปีเดียวกัน จากผลของปฏิบัติการวูลคานของฝ่ายสัมพันธมิตร อาร์นิมพร้อมนายพลเยอรมันอีก 24 คนถูกกักกันตัวที่ค่ายคลินตันในรัฐมิสซิสซิปปี สหรัฐอเมริกา และได้รับการปล่อยตัวในวันที่ 1 กรกฎาคม ค.ศ. 1947
เมสเมอร์ไรเซอร์

เมสเมอร์ไรเซอร์ (ญี่ปุ่น: メズマライザー; โรมาจิ: Mesmerizer) เป็นซิงเกิลของนักประพันธ์เพลงชาวญี่ปุ่น "32ki" (สะกดว่า "Satsuki") โดยใช้เสียงสังเคราะห์จากฮัตสิเนะ มิกุ และคาซาเนะ เตโตะ โดยมีมิวสิกวิดิโอที่สร้างขึ้นโดยผู้สร้างแอนิเมชัน "channel" เพลงนี้ทำยอดผู้ชมได้ 10 ล้านครั้งในยูทูบภายในระยะเวลา 2 สัปดาห์ จนเป็นประวัติการณ์สำหรับเพลงโวคาลอยด์ ในวันที่ 17 พฤศจิกายน พ.ศ. 2567 เพลงทำยอดผู้ชมได้ 100 ล้านครั้งในยูทูบ และกลายเป็นเพลงโวคาลอยด์ที่สามารถทำยอดผู้ชมถึง 100 ล้านครั้งได้ไวที่สุด (6 เดือนและ 21 วัน)
เบื้องหลังและการปล่อยตัว

มิวสิควิดีโอของเพลง "เมสเมอร์ไรเซอร์" ถูกเผยแพร่เมื่อวันที่ 27 เมษายน พ.ศ. 2567 และเพลงดังกล่าวถูกเผยแพร่สำหรับการสตรีมเมื่อวันที่ 17 พฤษภาคม เพลงนี้รวมอยู่ในอัลบั้มแรกของ 32ki ที่มีชื่อว่า "Circus's Detail" ส่วนองค์ประกอบของเพลงนั้นได้ถูกนำมาเผยแพร่ต่อสาธารณะโดยเป็นส่วนหนึ่งของ "Remix Project" โดย "Dwango"
องค์ประกอบ

"เมสเมอร์ไรเซอร์" เป็นเพลงที่ประกอบด้วยการผสมผสานที่หนาแน่น มีจังหวะสนุกสนาน ทำนองติดหู และเนื้อเพลงที่เปิดพื้นที่ให้ตีความ 32ki กล่าวว่าทำนองนั้นได้รับอิทธิพลมาจากเพลงประเภท "ร้องเร็ว/เสียงสูง" ที่เขียนโดยโปรดิวเซอร์เพลงชาวญี่ปุ่นอย่าง โทมะ และ โชตะ โฮริเอะ แพทริก เซนท์ ไมเคิล จากสำนักข่าว "เดอะเจแปนไทมส์" ได้บรรยายเพลงนี้ว่า " มีเนื้อเสียงที่แข็งกระด้าง โดยมีจังหวะดนตรีแบบ "เจอร์ซีคลับ" ที่แฝงไว้ด้วยจังหวะที่ดังกึกก้อง และปิดท้ายด้วยเสียงสังเคราะห์ของมิกุ และคาซาเนะ เตโตะ"  เพลงนี้มีเนื้อหาเกี่ยวกับ "การสะกดจิต" เนื้อเพลงยังกล่าวถึงความปรารถนาที่จะหลบหนีจากความเป็นจริง และอันตรายของการสูญเสียตัวตนไปจากการหลีกหนีจากความเป็นจริง